ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 11/2547เรื่อง หลักเกณฑ์ในการขึ้นทะเบียนเจ้าหน้าที่การตลาด(ฉบับที่ 5)อาศัยอํานาจตามความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ข้อ 16 วรรคหนึ่งแห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2545 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 5) ลงวันที่ 9 กรกฎาคม พ.ศ. 2545 และข้อ 2 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543 เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 23 พฤศจิกายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ 1 ให้เพิ่มบทนิยามคําว่า "ตลาดหลักทรัพย์" และ "เจ้าหน้าที่รับอนุญาต" ระหว่าง บทนิยามคําว่า "สถาบันฝึกอบรม" และ "สํานักงาน" ในข้อ 2 แห่งประกาศสํานักงานคณะกรรมการกํากับ หลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 ดังต่อไปนี้""ตลาดหลักทรัพย์" หมายความว่า ตลาดหลักทรัพย์แห่งประเทศไทย"เจ้าหน้าที่รับอนุญาต" หมายความว่า บุคคลที่ได้รับการขึ้นทะเบียนโดยตลาดหลักทรัพย์เพื่อเป็นตัวแทนของบริษัทหลักทรัพย์ในการซื้อหรือขายหลักทรัพย์ในตลาดหลักทรัพย์ด้วยระบบการซื้อขายที่ตลาดหลักทรัพย์ได้จัดให้มีขึ้น"ข้อ 2 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 36/2545 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 4)ลงวันที่ 16 กันยายน พ.ศ. 2545 และข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 และให้ใช้ความต่อไปนี้แทน "ข้อ 3 เจ้าหน้าที่การตลาดต้องมีคุณสมบัติตามข้อใดข้อหนึ่งดังต่อไปนี้(1) เป็นผู้ผ่านการทดสอบความรู้เกี่ยวกับการเป็นเจ้าหน้าที่การตลาดเพื่อให้คําแนะนําเกี่ยวกับการลงทุนในหลักทรัพย์ตามประเภทที่ขอขึ้นทะเบียนจากสถาบันฝึกอบรมหรือตามหลักสูตรที่สํานักงานให้ความเห็นชอบมาแล้วไม่เกินสองปีในวันยื่นคําขอขึ้นทะเบียน หรือเป็นผู้ผ่านการทดสอบความรู้ดังกล่าวมาแล้วเกินกว่าสองปี แต่ได้เข้ารับการอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบภายในสองปีก่อนวันยื่นคําขอขึ้นทะเบียน (2) เป็นผู้ผ่านการทดสอบความรู้ตามหลักสูตร Chartered Financial Analyst (CFA) หรือหลักสูตร Certified Investment and Securities Analyst (CISA) ตั้งแต่ระดับหนึ่งขึ้นไป และผ่านการทดสอบความรู้เพิ่มเติมเฉพาะในส่วนที่เกี่ยวกับกฎ ระเบียบ รวมทั้งข้อบังคับที่เกี่ยวข้องจากสถาบันฝึกอบรมหรือตามหลักสูตรที่สํานักงานให้ความเห็นชอบ โดยต้องผ่านการทดสอบทั้งความรู้ตามหลักสูตร CFA หรือ CISA และความรู้เพิ่มเติมเกี่ยวกับกฎ ระเบียบ รวมทั้งข้อบังคับดังกล่าวข้างต้นมาแล้วไม่เกินสองปีในวันยื่นคําขอขึ้นทะเบียน หรือเป็นผู้ผ่านการทดสอบความรู้ตามหลักสูตร CFA หรือ CISA หรือการทดสอบความรู้เพิ่มเติมเกี่ยวกับกฎ ระเบียบ รวมทั้งข้อบังคับดังกล่าวข้างต้นมาแล้วเกินกว่าสองปี แต่ได้เข้ารับการอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบภายในสองปีก่อนวันยื่นคําขอขึ้นทะเบียน (3) เป็นผู้ที่ได้รับอนุญาตจากองค์กรกํากับดูแลตลาดทุนของต่างประเทศซึ่งมีมาตรฐานการกํากับดูแลเทียบเท่ากับสํานักงานให้ทําหน้าที่ในทํานองเดียวกันกับการเป็นเจ้าหน้าที่การตลาดตามประเภทที่ขอขึ้นทะเบียน และผ่านการทดสอบความรู้เพิ่มเติมเฉพาะในส่วนที่เกี่ยวกับกฎ ระเบียบ รวมทั้งข้อบังคับที่เกี่ยวข้องจากสถาบันฝึกอบรมหรือตามหลักสูตรที่สํานักงานให้ความเห็นชอบมาแล้วไม่เกินสองปีในวันยื่นคําขอขึ้นทะเบียน หรือผ่านการทดสอบความรู้เพิ่มเติมเกี่ยวกับกฎ ระเบียบ รวมทั้งข้อบังคับดังกล่าวข้างต้น มาแล้วเกินกว่าสองปี แต่ได้เข้ารับการอบรมความรู้ตามหลักสูตรของสถาบันฝึกอบรมหรือตามหลักสูตรที่สํานักงานให้ความเห็นชอบภายในสองปีก่อนวันยื่นคําขอขึ้นทะเบียน ข้อ 4 ให้บุคคลที่ดํารงตําแหน่งต่อไปนี้ของบริษัทหลักทรัพย์เพียงหนึ่งรายได้รับยกเว้น ไม่ต้องมีคุณสมบัติตามที่กําหนดในข้อ 3 (1) กรรมการผู้จัดการ หรือ (2) ผู้บริหารสูงสุดของสายงานที่เกี่ยวกับเจ้าหน้าที่การตลาดของบริษัทหลักทรัพย์"ข้อ 3 ให้ยกเลิกความซึ่งเป็นชื่อของหมวด 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 และให้ใช้ความต่อไปนี้แทน "หมวด 2การขึ้นทะเบียน และการสิ้นสุดการขึ้นทะเบียน"ข้อ 4 ให้ยกเลิกความในข้อ 8 ข้อ 9 ข้อ 10 ข้อ 11 ข้อ12 และข้อ13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 และให้ใช้ความต่อไปนี้แทน "ข้อ 8 สํานักงานจะแจ้งผลการพิจารณาคําขอขึ้นทะเบียนเป็นเจ้าหน้าที่การตลาดภายในสามสิบวันนับแต่วันที่สํานักงานได้รับเอกสารหลักฐานถูกต้องครบถ้วน และในกรณีที่สํานักงานไม่รับขึ้นทะเบียนบุคคลใด สํานักงานจะแจ้งเหตุผลไปพร้อมกันด้วยสํานักงานอาจแจ้งให้บุคคลที่ขอขึ้นทะเบียนเป็นเจ้าหน้าที่การตลาดมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงานจะถือว่าบุคคลนั้นไม่ประสงค์จะขอขึ้นทะเบียนเป็นเจ้าหน้าที่การตลาด ข้อ 9 ให้ผู้ได้รับการขึ้นทะเบียนเป็นเจ้าหน้าที่การตลาดที่มีคุณสมบัติตามข้อ 3 เข้ารับการอบรมความรู้เกี่ยวกับการปฏิบัติงานของเจ้าหน้าที่การตลาดตามประเภทที่ขอขึ้นทะเบียนจากสถาบันฝึกอบรมหรือตามหลักสูตรที่สํานักงานให้ความเห็นชอบ (refresher course) อย่างน้อยหนึ่งครั้งภายในทุกช่วงสองปี เว้นแต่ในการเข้ารับการอบรมครั้งแรกภายหลังจากการได้รับขึ้นทะเบียน สํานักงานอาจกําหนดช่วงระยะเวลาที่ต้องเข้ารับการอบรมให้เป็นช่วงเวลามากกว่าสองปีก็ได้ ข้อ 10 ในกรณีที่ผู้ได้รับการขึ้นทะเบียนเป็นเจ้าหน้าที่การตลาดมีความประสงค์จะแจ้งการเปลี่ยนแปลงข้อมูลที่เคยยื่นคําขอไว้ตามข้อ 6 ให้บุคคลดังกล่าวยื่นคําขอแจ้งการเปลี่ยนแปลงข้อมูลต่อสํานักงานตามแบบ 113-2 ที่แนบท้ายประกาศนี้ข้อ 11 ให้บุคคลที่ได้รับความเห็นชอบจากสํานักงานให้เป็นผู้ทําหน้าที่ขายหรือรับซื้อคืนหน่วยลงทุนหรือตัวแทนสนับสนุนที่เป็นบุคคลธรรมดา หรือบุคคลที่ได้รับขึ้นทะเบียนเป็นเจ้าหน้าที่การตลาดประเภทตราสารทุนหรือเจ้าหน้าที่การตลาดประเภทตราสารที่มี leverage เป็นบุคคลที่ได้รับการขึ้นทะเบียนกับสํานักงานเป็นเจ้าหน้าที่การตลาดประเภทตราสารหนี้ระดับสองโดยไม่ต้องยื่นคําขอขึ้นทะเบียนกับสํานักงานตามข้อ 6 ทั้งนี้ ให้การได้รับการขึ้นทะเบียนเป็นเจ้าหน้าที่การตลาดตามข้อนี้ สิ้นสุดลงเมื่อการให้ความเห็นชอบบุคคลดังกล่าวให้เป็นผู้ทําหน้าที่ขายหรือรับซื้อคืนหน่วยลงทุนหรือตัวแทนสนับสนุน หรือได้รับขึ้นทะเบียนเป็นเจ้าหน้าที่การตลาดประเภทตราสารทุนหรือเจ้าหน้าที่การตลาดประเภทตราสารที่มี leverage สิ้นสุดลงข้อ 12 เมื่อผู้ได้รับการขึ้นทะเบียนเป็นเจ้าหน้าที่การตลาดมีเหตุอย่างใดอย่างหนึ่งดังต่อไปนี้ ให้การขึ้นทะเบียนเป็นอันสิ้นสุดลง(1) มีลักษณะต้องห้ามตามข้อ 5 (1) (2) ถูกสํานักงานสั่งเพิกถอนการขึ้นทะเบียนตามข้อ 13 หรือข้อ 15 (4)(3) ผู้ได้รับการขึ้นทะเบียนที่เป็นกรรมการผู้จัดการ หรือผู้บริหารสูงสุดของสายงานที่เกี่ยวกับเจ้าหน้าที่การตลาดของบริษัทหลักทรัพย์ตามข้อ 4 พ้นจากการปฏิบัติหน้าที่หรือพ้นจากการดํารงตําแหน่งเช่นว่านั้น(4) ผู้ได้รับการขึ้นทะเบียนไม่เข้าอบรมความรู้เกี่ยวกับการปฏิบัติงานของเจ้าหน้าที่การตลาดตามประเภทที่ขอขึ้นทะเบียนจากสถาบันฝึกอบรมหรือตามหลักสูตรที่สํานักงานให้ความเห็นชอบ ภายในระยะเวลาที่กําหนดตามข้อ 9ข้อ 13 เมื่อผู้ได้รับการขึ้นทะเบียนเป็นเจ้าหน้าที่การตลาดขาดคุณสมบัติหรือมีลักษณะต้องห้ามอย่างใดอย่างหนึ่งดังต่อไปนี้ สํานักงานอาจเพิกถอนการขึ้นทะเบียนบุคคลดังกล่าว(1) ขาดคุณสมบัติตามข้อ 3 (2) มีลักษณะต้องห้ามตามข้อ 5 (2) (3) มีลักษณะต้องห้ามตามข้อ 5 (3) อยู่แล้วก่อนวันที่ได้รับการขึ้นทะเบียน และสํานักงานตรวจพบลักษณะต้องห้ามดังกล่าวภายในสามปีนับแต่วันที่ได้รับการขึ้นทะเบียน(4) มีลักษณะต้องห้ามตามนัยข้อ 5 (3) ภายหลังจากที่ได้รับการขึ้นทะเบียน และสํานักงานตรวจพบลักษณะต้องห้ามดังกล่าวภายในสามปีนับแต่วันที่มีลักษณะต้องห้ามนั้น การเพิกถอนตามวรรคหนึ่ง สํานักงานอาจกําหนดระยะเวลาหรือเงื่อนไขในการรับพิจารณาคําขอขึ้นทะเบียนของบุคคลดังกล่าวในคราวต่อไปด้วยก็ได้ และเมื่อพ้นกําหนดระยะเวลาหรือเมื่อได้ปฏิบัติตามเงื่อนไขที่สํานักงานกําหนดแล้ว สํานักงานจะไม่นําประวัติการกระทําที่เป็นเหตุให้สั่งเพิกถอนการขึ้นทะเบียนมาประกอบการพิจารณาคําขอขึ้นทะเบียนของบุคคลดังกล่าวอีก"ข้อ 5 ให้ยกเลิกข้อ 13/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่ 21 ธันวาคม พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 36/2545 เรื่อง หลักเกณฑ์ในการขึ้นทะเบียนเจ้าหน้าที่การตลาด (ฉบับที่ 4) ลงวันที่ 16 กันยายน พ.ศ. 2545